b'\n_START_ARTICLE_\nNikola Vu\xc4\x8dkovi\xc4\x87\n_START_SECTION_\n\xc5\xbdivotopis\n_START_PARAGRAPH_\n\xc5\xa0kolu primijenjenih umjetnosti zavr\xc5\xa1io je u Splitu, a diplomirao je kiparstvo na Akademiji likovnih umjetnosti u Sarajevu 1980. u klasi prof. Alije Ku\xc4\x8dukali\xc4\x87a. \xc4\x8clan je HULU-a Split i ULUBIH-a._NEWLINE_Izradio je 11 spomenika i skulptura za javne prostore u Hrvatskoj i BiH. Autor je spomenika \xc5\xbertvama Domovinskog rata Dubrova\xc4\x8dko-neretvanske \xc5\xbeupanije u Bistrini kod Slanog, te spomenika \xc5\xbertvama Drugoga svjetskoga rata \xc5\xbeupe Hrasno. Do sada je izlagao na 30 samostalnih izlo\xc5\xbebi u Hrvatskoj, BiH, Sloveniji i Maleziji te na preko 100 skupnih izlo\xc5\xbebi u Hrvatskoj i BiH. Autor je grba i zastave grada Metkovi\xc4\x87a._NEWLINE_Posljednjih nekoliko godina u skulpturi i reljefu u materijalu gipsu, gazi i \xc5\xbeici obra\xc4\x91uje temu Kristove muke. _NEWLINE_\xc5\xbdivi u Metkovi\xc4\x87u i u \xc5\xa0irokom Brijegu gdje radi kao redovni profesor kiparstva na Akademiji likovnih umjetnosti Sveu\xc4\x8dili\xc5\xa1ta u Mostaru.'